b'\n_START_ARTICLE_\nNadine Ke\xc3\x9fler\n_START_PARAGRAPH_\nNadine Ke\xc3\x9fler (s. 4. huhtikuuta 1988 Landstuhl) on saksalainen jalkapalloilija, pelipaikaltaan keskikentt\xc3\xa4pelaaja. H\xc3\xa4n on pelannut Saksan naisten maajoukkueessa 29 maaottelua, joissa h\xc3\xa4n on tehnyt kymmenen maalia. H\xc3\xa4net valittiin maailman vuoden 2014 naispelaajaksi Fifan kultainen pallo -\xc3\xa4\xc3\xa4nestyksess\xc3\xa4. _NEWLINE_Ke\xc3\x9fler esiintyi ensimm\xc3\xa4isen kerran Saksan naisten maajoukkueessa helmikuussa 2010. H\xc3\xa4n pelasi alle 20-vuotiaiden MM-kisoissa 2006 ja 2008 ja saavutti j\xc3\xa4lkimm\xc3\xa4isell\xc3\xa4 kerralla MM-pronssia. H\xc3\xa4n pelasi ensimm\xc3\xa4isen kerran naisten arvokisoissa vuoden 2013 EM-kisoissa, jossa Saksa voitti mestaruuden_NEWLINE_Seuratasolla Ke\xc3\x9fler edustaa VfL Wolfsburgia. H\xc3\xa4nen aiempia seurojaan ovat SC Weselberg, SV Hermersberg, SV Herschberg, 1. FC Saarbr\xc3\xbccken ja 1. FFC Turbine Potsdam.'